अक्टूबर 2011 से फ़रवरी 2013 तक इन पर बृहस्पति में चंद्रमा की दशा चल रही है। चंद्रमा ही इनको अभिनय और बॉलिवुड में लेकर आया था वही इनकी वापसी भी करवा रहा है। जी हां फिल्म इंग्लिश-विंग्लिश से 14 साल बाद श्रीदेवी बड़े पर्दे पर वापसी कर रही हैं। चंद्रमा का कमाल देखिए कि यह फिल्म श्रीदेवी को दिमाग में रखकर ही लिखी गई है। दशाएं गुरु के साथ चंद्रमा की हैं अत: इन्हें रोल भी गुरु यानी इंगलिश सिखाने वाले का मिला है यह भी एक इत्तिफाक ही है। सूत्रों के अनुसार यह फ़िल्म 21 सितम्बर 2012 को रिलीज हो रही है। उस समय श्रीदेवी की दशाएं होंगी। गुरु में चंद्रमा में केतू की। महादशा और अंतरदशा तो ठीक हैं लेकिन प्रत्यंतरदशा अनुकूल नहीं है। इसी केतू की अंतरदशा नें श्रीदेवी के करिअरग्राफ को नीचे गिराया था। इसलिए फिल्म इंग्लिश-विंग्लिश को बडी सफलता मिलने में संदेह है। लेकिन बृहस्पति-चंद्रमा की दशा और श्रीदेवी के जादू के कारण फ़िल्म औसत दर्जे की सफलता हासिल कर सकती है।